system
Răspunde în limba română, în stilul Wikipedia, cat mai corect gramatical.
user
Îmi poți explica despre Comuna Măicănești, Vrancea?
assistant
Măicănești este o comună în județul Vrancea, Muntenia, România, formată din satele Belciugele, Măicănești (reședința), Râmniceni, Slobozia Botești, Stupina și Tătaru.

Geografie 
Comuna se află în sud-estul județului, la limita cu județele ,  și Buzău, aflându-se pe malul drept al râului Râmnicu Sărat, aproape de vărsarea acestui râu în Siret.

Poziții geografice
Distanța până la:
 Focșani - 39 km
 București - 188 km
 Brăila - 52 km
 Galați - 61 km
 Râmnicu Sărat - 41 km
 Buzău - 76 km
 Bacău - 143 km
 Onești - 123 km
 Roman - 189 km
 Piatra Neamț - 212 km
 Suceava - 297 km
 Brașov - 221 km
 Constanța - 253 km

Etimologie 
Numele comunei Măicănești provine de la intemeietorul Târgului Măicănești, Iorgu Măicănescu.

Demografie 

Conform recensământului efectuat în 2021, populația comunei Măicănești se ridică la 3.826 de locuitori, în scădere față de recensământul anterior din 2011, când fuseseră înregistrați 4.612 locuitori. Majoritatea locuitorilor sunt români (91,17%), cu o minoritate de romi (2,93%). Din punct de vedere confesional, majoritatea locuitorilor sunt ortodocși (92,11%), iar pentru 5,91% nu se cunoaște apartenența confesională.

Politică și administrație 
Comuna Măicănești este administrată de un primar și un consiliu local compus din 13 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Dezvoltare și economie
În fiecare duminică, se organizează piața din centrul comunei Măicănești, reabilitată în 2018. Comuna are trotuare reabilitate în 2019, în Râmniceni, Tătaru și Măicănești, o stradă reabilitată (DN 23 B) în iulie 2019 ce conectează punctul de est la intersecția cu DN 23 de punctul de vest, la Ciorăști. Digul de apărare Măicănești-Râmniceni a fost finalizat în 2013. În 2021 a fost deschis un magazin de retail, acesta revigorând comerțul de tranzit din comună.

Transport

Rutier
Este traverastă de șoseaua națională DN23, care leagă Focșaniul de Brăila. La Măicănești, din acest drum se ramifică șoseaua națională DN23B care duce spre sud-vest la Ciorăști și din DN23B se ramifică la Tătaru șoseaua județeană DJ204B, care duce vest la Tătăranu.
Comuna are patru direcții:
 spre Râmnicu Sărat (și implicit spre Buzău) 
 spre Focșani (via Nănești către Galați și Tecuci)
 spre Brăila (din iulie 2023 și implicit spre județele Tulcea și Constanța)
 spre Tătăranu (și implicit spre tot sudul județului Vrancea, până în comuna Vintileasca)

Așadar centrul comunei Măicănești este un tranzit rural important în zona sud-estică a României, împreună cu comunele Liești, Vulturu și Pechea.

Feroviar 
Cele mai apropiate stații de cale ferată sunt:
 Ciorăști (neinteroperabilă începând cu 1997) (15 km depărtare de comună) 
 Șerbănești (Liești, interoperabilă) (18 km față de comună)
 Gara Focșani (interoperabilă) (42 km depărtare)
 Gara Râmnicu Sărat (interoperabilă) (45 km depărtare de comună)

Aerian 
Cel mai apropiat aeroport este Aeroportul "George Enescu" din Bacău, aflat la 139 km față de comuna Măicănești.

Istorie 
La sfârșitul secolului al XIX-lea, comuna era reședința plășii Marginea de Jos a județului Râmnicu Sărat și era formată din satele Măicănești, Tătaru, Belciugu, Grădinile-Gârlești și Crângeni, cu o populație de 2050 de locuitori. În comună funcționau două biserici una la Măicănești și cealaltă la Tătaru, ultima datând din 1842 și două școli una de băieți, cu 97 de elevi, și una de fete, cu 38 de eleve. La acea vreme, pe teritoriul actual al comunei mai funcționa în aceeași plasă și comuna Râmniceni, cu satele Râmniceni și Slobozia-Râmniceni, cu 1523 de locuitori, și în care funcționau o biserică zidită în 1834 și o școală mixtă cu 121 de elevi.

Anuarul Socec din 1925 consemnează comuna Măicănești în aceeași plasă, cu 1302 locuitori în satele Bolboaca, Belciug, Gârleasca, Măicănești, Tătaru și în cătunele Crângeni și Grădinile. Comuna Râmniceni, din aceeași plasă, cu satele Râmniceni și Slobozia-Botești, avea 1577 de locuitori.

În 1950, comunele au fost arondate raionului Măicănești (comuna Măicănești fiind reședința acestuia) din regiunea Putna, apoi (după 1952) din regiunea Galați; în 1956, raionul Măicănești s-a desființat și cele două comune au trecut la raionul Brăila, regiunea Galați. În 1968, ele au trecut la județul Vrancea, iar comuna Râmniceni s-a desființat, satele ei fiind arondate comunei Măicănești, în timp ce satul Crângeni a fost arondat comunei Nămoloasa din județul Galați.

Monumente istorice 
Singurul obiectiv din comuna Măicănești inclus în lista monumentelor istorice din județul Vrancea ca monument de interes local este Monumentul Eroilor din Războiul Ruso-Turc din 1877–1878, ridicat în anul 1912 în fața primăriei comunei. Monumentul este, începând cu 2021, într-un proiect de reabilitare.

Note și referințe

Lectură suplimentară 
 Monografia comunei Măicănești, Constantin Gh Manole, Editura Terra, Focșani, 2006

Măicănești